Foto: Getty Images / Guliver Image

NAKON dolaska Mađara Ádáma Gyurcsa i Rumunja Steliana Filipa, Hajduk je na pragu trećeg pojačanja u zimskom prijelaznom roku. I dok se momčad Željka Kopića priprema za nastavak sezone u Beleku, čelnici rade na novim transferima.

Prema pisanju češkog portala Isport.blesk.cz, Splićani pregovaraju s Benficom oko mogućeg dolaska Slovaka Martina Chriena, a cijelu priču potvrdio je i njegov menadžer David Nehoda.

Chrien je veznjak i ima 22 godine. Karijeru je započeo u Dukli Banska Bystrica, nakon čega je igrao za Viktoriju Plzen, a 2016. proglašen je najboljim mladim nogometašem slovačke lige, u kojoj je kratko nastupao za Ružomberok.

Tekst se nastavlja ispod oglasa

Nako toga je 29. srpnja 2017. postao igrač Benfice u transferu vrijednom milijun eura. No iako je potpisao ugovor s portugalskim velikanom do 2022. godine, nije se naigrao te je uglavnom bio dio druge momčadi iz Lisabona.

Chrien je igrao i za reprezentaciju Slovačke do 19 godina (tri nastupa) te je donedavno bio član U21 ekipe, za koju je u 21 susretu zabio šest golova.